**VÝZVA NA PREDLOŽENIE CENOVEJ PONUKY**

 **(zákazka s nízkou hodnotou na uskutočnenie stavebných prác)**
podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**1. NÁZOV, ADRESA, KONTAKTNÉ MIESTO VEREJNÉHO OBSTARÁVATEĽA**

**Názov:**  OBEC ZBOROV NAD BYSTRICOU

**Sídlo:** Obecný úrad č. 223, 023 03 Zborov nad Bystricou

**Starosta obce:** PaedDr. Juraj Hlavatý

**IČO:** 00314366

**DIČ:** 2020553348

**Telefón:** 041 230 40 81

**Stránkové hodiny: prac. dni od 7.00 hod do 14.00 hod**

Kontaktná osoba: PaedDr. Juraj Hlavatý, t. č. 0917 942 367

**E-mail: :** starosta@zborovnadbystricou.sk

viera.valkova@zborovnadbystricou.sk

**2. METÓDA VEREJNÉHO OBSTARÁVANIA**

Obec Zborov nad Bystricou ako verejný obstarávateľ postupuje podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (zákazka s nízkou hodnotou) z dôvodu, že pre spracovanie cenovej ponuky je nevyhnutná osobná obhliadka miesta stavu miestnych komunikácií pred realizáciou, dostupnosť miest a zvolenie aký postup prác a techniku zvoliť na konkrétne miestne komunikácie nakoľko ide rozsiahlejšiu rekonštrukciu ciest v obci Zborov nad Bystricou.

**3. PREDMET ZÁKAZKY**

## Názov zákazky: ,,Rekonštrukcia miestnych komunikácií v obci Zborov nad Bystricou – 2. etapa“

**Druh zákazky:** Zákazka s nízkou hodnotou na uskutočnenie stavebných prác (podľa § 117)

**Miesto dodania predmetu zákazky:**

Katastrálne územie obce Zborov nad Bystricou

**Špecifikácia predmetu zákazky:**

V rámci predmetu zákazky pôjde o rozsiahle rekonštrukčné práce na už existujúcich miestnych komunikáciách vykonávaných po realizácii výstavby kanalizácie v rozsahu podľa Prílohy č. 1 Výkaz výmer a Prílohy č. 2 zoznam miestnych komunikácií na ktorých bude prebiehať rekonštrukcia hradená zo zdrojov verejného obstarávateľa.

Rekonštrukciou miestnych komunikácií sa prispeje k skvalitneniu miestnej infraštruktúry, každodenného života obyvateľov obce, vykonávaniu letnej a zimnej údržby správcu ciest.

Je potrebná osobná obhliadka miesta realizácie tak, aby si uchádzač sám overil a získal všetky informácie, ktoré bude potrebovať pre prípravu, spracovanie ponuky a začatie prác na predmetnej stavbe. Všetky výdavky spojené s touto obhliadkou idú na ťarchu uchádzača. Výšková úprava kanalizačných poklopov a vodovodných šupákoch nie je predmetom cenovej ponuky, ak nie sú priamo uvedené v oceňovanom VV. V prípade panelových podkladov je predpoklad prekopírovania pracovných škár v podobe trhlín v asfaltových vrstvách vozovky.

Obhliadka je možná počas úradných dní, v rámci úradných hodín po telefonickom dohovore na tel. čísle 0917 942 367 (kontaktná osoba – PaedDr. Juraj Hlavatý, starosta obce).

**4. TYP UZATVÁRANEJ ZMLUVY**

Zmluva o dielo – návrh zmluvy o dielo tvorí prílohu č. 3 tejto výzvy

**5. MOŽNOSŤ ROZDELENIA CENOVEJ PONUKY**

Cenovú ponuku nemožno rozdeliť.

**6. PREDPOKLADANÁ HODNOTA ZÁKAZKY**

Predpokladaná hodnota celej zákazky je **105 800,77** **€ bez DPH.** V cene je zahrnutá aj doprava a dodanie tovaru na uskutočnenie stavebných prác do miesta dodania predmetu zákazky.

**7. HLAVNÉ PODMIENKY FINANCOVANIA A PLATOBNÉ PODMIENKY**

Cena za predmet zákazky bude uhradená z vlastných finančných prostriedkov obce. Lehota splatnosti faktúry je 30 kalendárnych dní odo dňa jej doručenia.

**8. OBSAH PONUKY**

1. Ponuky sa predkladajú v slovenskom jazyku v mene EUR,
2. V prípade doručenia poštou musí byť ponuka v stanovenej lehote doručená verejnému obstarávateľovi. Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponúk vylúčená. Prípadná oprava zrejmých chýb a nesprávností, ktoré vznikli pri vyhodnotení ponuky je možná aj po uplynutí lehoty na podávanie ponúk,
3. Požadujeme, aby ponuka obsahovala nasledovné doklady a údaje: Protokoly o skúške, Vyhlásenia o zhode, certifikáty
4. Identifikačné údaje uchádzača: (meno a sídlo/bydlisko uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá – odporúčanie predloženia.
5. Doklad o oprávnení dodávať tovar, poskytovať službu resp. uskutočňovať stavebné práce. výpis z obchodného registra, živnostenského alebo iného registra – kópia
6. **Cenová ponuka (Príloha č. 1: Výkaz – výmer) musí obsahovať**
* cenu v eurách bez DPH,
* cenu v eurách vrátane DPH,
* informáciu, či je uchádzač platiteľom DPH
1. **Návrh zmluvy o dielo (Príloha č. 3), ktorú záujemca doplní údajmi, podpíše**

 **9. LEHOTA NA DODANIE PREDMETU ZÁKAZKY**

Verejný obstarávateľ stanovuje podmienku uskutočnenia stavebných prác **do 31.07.2021.**

**10. TERMÍN A MIESTO PREDLOŽENIA CENOVEJ PONUKY**

Lehota na predkladanie ponúk: **najneskôr do 24. februára 2021 do 900 hod.**

**Spôsoby doručenia ponúk:**

Poštou alebo osobne na adresu: Obec Zborov nad Bystricou

 Obecný úrad 223

 023 03 Zborov nad Bystricou

Cenové ponuky uchádzači predložia v uzavretých obálkach s označením: **,,Cenová ponuka - Rekonštrukcia miestnych komunikácií v obci Zborov nad Bystricou – 2.etapa - NEOTVÁRAŤ“.**

**11. KRITÉRIA VYHODNOTENIA PONÚK**

Najnižšia cena celkom v EUR vrátane DPH za predmet zákazky.

**12. OZNÁMENIE VÝSLEDKU**

Výsledok vyhodnotenia predložených cenových ponúk oznámi verejný obstarávateľ uchádzačom písomne.

**Prílohy výzvy:**

1. **Výkaz – výmer**
2. **Zoznam miestnych komunikácií v k.ú. Zborov nad Bystricou**
3. **Návrh zmluvy o dielo**

**Dátum odoslania výzvy 3 záujemcom 01.02.2021**

  **PaedDr. Juraj Hlavatý**

*starosta obce*